OpenLLM-France/wikimedia huggingface dataset:
# Lick–Carnegie Exoplanet Survey

El Lick–Carnegie Exoplanet Survey (LCES), en català es podria traduir "Programa de Recerca de Planetes de Lick-Carnegie" és una recerca d'exoplanetes mitjançant el telescopi òptic Keck I de l'Observatori W. M. Keck a Hawaii. El programa és patrocinat per la NASA i la National Science Foundation. El programa comprèn una dècada d'observacions. El programa està dirigit per Steven Vogt, professor d'astronomia i astrofísica a la Universitat de Califòrnia a Santa Cruz i R. Paul Butler de la Carnegie Institution.
La recerca es va iniciar com San Francisco State University Planet Search el 1987 per Geoffrey Marcy i R. Paul Butler, utilitzant l'Observatori Lick. L'equip fundador va ser el destinatari del Premi Commemoratiu Carl Sagan 2002. Més endavant va ser reanomenat com a California i Carnegie Planet Search.
Les activitats del Lick–Carnegie Extrasolar Planet Search Program (Programa de Recerca de Planetes Extrasolars Lick-Carnegie) inclouen monitoratge basat en Doppler de precisió de més de 1330 estrelles properes F, G, K i M per a planetes que fan servir mesuraments de velocitat radial amb una precisió de 2-3 m/s. Va contribuir amb més del 70% dels exoplanetes coneguts a partir del 2010. Aquests sistemes planetaris extrasolars mostren una diversitat de períodes, mides i excentricitats orbitals, proporcionant una nova visió dels orígens i l'evolució dels sistemes planetaris.
Al setembre de 2010, l'equip va anunciar el descobriment de Gliese 581 g en òrbita dins del sistema planetari Gliese 581. Les observacions situen el planeta en una zona on l'aigua líquida podria existir a la superfície del planeta, és a dir, una zona habitable. Si se confirma, aquest seria el primer cas fort per a un exoplaneta semblant a la Terra potencialment habitable però descobert. Un dels col·laboradors de l'equip va ser Peter Jalowiczor, un astrònom aficionat que va analitzar algunes de les dades que va donar a conèixer l'equip al públic. El seu treball va contribuir al descobriment de quatre exoplanetes.

## Referències

* ↑ The California Planet Survey I. Four New Giant Exoplanets
* ↑ First 'habitable zone' planet found outside solar system
* ↑ The Lick–Carnegie Exoplanet Survey: A 3.1 M_Earth Planet in the Habitable Zone of the Nearby M3V Star Gliese 581

## Enllaços externs

* University of California Observatories (anglès)
* California Planet Survey (anglès)
# Licisc

Licisc és el nom dels següents personatges:
* Lisisc d'Atenes, orador atenenc
* Lisisc de Macedònia, oficial de Cassandre de Macedònia
* Lisisc de Siracusa, oficial d'Agàtocles de Siracusa
* Lisisc d'Acarnània, polític grec acarnani
* Lisisc d'Etòlia, polític etoli
# Little Silver

Little Silver és una població dels Estats Units a l'estat de Nova Jersey. Segons el cens del 2007 tenia 6.129 habitants.

## Demografia

Segons el cens del 2000, Little Silver tenia 6.170 habitants, 2.232 habitatges, i 1.810 famílies. La densitat de població era de 860 habitants/km².
Dels 2.232 habitatges en un 37,9% hi vivien nens de menys de 18 anys, en un 72,5% hi vivien parelles casades, en un 7% dones solteres, i en un 18,9% no eren unitats familiars. En el 16,8% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,4% tenia menys de 18 anys, un 4,2% entre 18 i 24, un 25% entre 25 i 44, un 27,7% de 45 a 60 i un 15,7% 65 anys o més.
L'edat mediana era de 41 anys. Per cada 100 dones de 18 o més anys hi havia 87 homes.
La renda mediana per habitatge era de 94.094 $ i la renda mediana per família de 104.033 $. Els homes tenien una renda mediana de 90.941 $ mentre que les dones 45.938 $. La renda per capita de la població era de 46.798 $. Aproximadament el 0,4% de les famílies i el 0,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Little Silver». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Little Silver». American Fact Finder. Oficina del Cens dels Estats Units, 12-01-2010.
# Luci Corneli Sisenna

Luci Corneli Sisenna (en llatí Lucius Cornelius Sisenna) va ser un militar i historiador romà, a qui Ciceró descriu com el més important. Formava part de la gens Cornèlia.
Va néixer després de l'any 124 aC segons Ciceró i probablement el 119 aC, ja que era pretor quan va morir Sul·la, l'any 78 aC suo anno (l'any que li tocava). El 77 aC va ser propretor a Sicília, cosa que li va donar coneixement de la regió i va poder donar informació a Verres quan va ser governador de l'illa.
Durant la guerra dels pirates l'any 67 aC va ser legat de Gneu Pompeu i enviat a Creta on va morir quan tenia uns 52 anys. Sisenna comandava les forces romanes a tota la costa de Grècia.
Va escriure una Historiae, en 23 llibres, que narraven la història de Roma des dels seus orígens fins a la mort de Sul·la i sobretot la guerra social i la lluita entre Gai Mari i Sul·la, el relat és detallat i ben investigat. Ciceró diu que el text estava escrit "a la manera de la historiografia grega". Sembla que Sal·lusti hauria escrit la seva obra com a continuació d'aquestes històries. També era un bon orador.
Se'l recorda més per la traducció que va fer del grec d'una col·lecció de faules milèsies d'Aristides de Milet, un recull de faules de contingut eròtic que van influir en Petroni i en Les Metamorfosis de Apuleu. Va escriure també un comentari sobre Plaute.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 841.
# Luci Juli Bursió

Luci Juli Bursió (en llatí: Lucius Iulius Bursio) va ser un polític romà que pertanyia a la branca plebea de la gens Júlia. L'any 85 aC va ser batedor de monedes, i una sèrie molt nombrosa de monedes d'aquest any porten el seu nom.
No es coneix el càrrec a partir del qual va batre les monedes, però, atès que s'indica que les monedes són «ex a[rgento] p[ublico]», és raonable pensar que ocupava el càrrec de qüestor. Probablement va ser un dels primers membres de la branca plebea dels Julis a assolir un càrrec d'importància pública. Les monedes porten inscrit el nom de Bursió sota un carruatge de quatre cavalls que simbolitza la victòria; al revers, un cap amb ales i un trident, que tal vegada simbolitza el déu Ocèan.

## Referències

* ↑ «Iulius 126». A: Realencyclopädie der classischen Altertumswissenschaft.
* ↑ «L. Julius Bursio Denarius». WildWinds.com. [Consulta: 16 abril 2023].
* ↑ Smith, William (editor). «Bursio». A: Dictionary of Greek and Roman Biography and Mythology. Vol. I. Londres: Taylor and Walton, 1846, p. 518.
# Loopback

El dispositiu de xarxa loopback ('retrobucle') és una interfície de xarxa virtual que sempre representa al mateix dispositiu, independentment de l'adreça IP que se li hagi assignat. El valor en IPv4 és '127.0.0.1' i '::1' per al cas d'IPv6.
S'utilitza en tasques de diagnòstic de connectivitat i validesa del protocol de comunicació, així com per a indicar que el destí del punter o URL a la qual s'adreça és el mateix equip amfitrió o host.
# Lost Hills

Lost Hills és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.938 habitants.

## Demografia

Segons el cens del 2000, Lost Hills tenia 1.938 habitants, 346 habitatges, i 320 famílies. La densitat de població era de 133,4 habitants/km².
Dels 346 habitatges en un 70,2% hi vivien nens de menys de 18 anys, en un 74% hi vivien parelles casades, en un 6,4% dones solteres, i en un 7,5% no eren unitats familiars. En el 3,8% dels habitatges hi vivien persones soles el 0,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 5,6 i el nombre mitjà de persones que vivien en cada família era de 5,22.
Per edats la població es repartia de la següent manera: un 39,1% tenia menys de 18 anys, un 17,3% entre 18 i 24, un 30,9% entre 25 i 44, un 10,7% de 45 a 60 i un 2,1% 65 anys o més.
L'edat mediana era de 22 anys. Per cada 100 dones de 18 o més anys hi havia 161,6 homes.
La renda mediana per habitatge era de 31.875 $ i la renda mediana per família de 29.402 $. Els homes tenien una renda mediana de 17.804 $ mentre que les dones 12.885 $. La renda per capita de la població era de 8.317 $. Entorn del 26,4% de les famílies i el 30,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lost Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Lost Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Lopets

Lopets (en rus: Лопец) és un poble deshabitat de l'óblast de Leningrad, a Rússia. És documentat per primera vegada el 1500.
# Llista de reserves índies de Saskatchewan

Llista de Reserves de les Primeres Nacions a Saskatchewan, Canadà
Vegeu també: Llista de rural municipalities de Saskatchewan, Canadà Vegeu també: Llista de comunitats de Saskatchewan, Canadà Vegeu també: Llista de reserves índies del Canadà
Hi ha unes 205 reserves índies arreu de Saskatchewan.

## A

* Ahtahkakoop First Nation Núm. 104
* Amiskosakahikan First Nation Núm. 210
* Asimakaniseekan Askiy First Nation Núm. 102
* Assiniboine First Nation Núm. 76

## B

* Beardy's & Okemasis First Nations
* Big Island Lake Cree Nation
* Big River First Nation Núm. 118
* Black Lake Denesuline First Nation
* Buffalo River Dene Nation Núm. 193

## C

* Canoe Lake First Nation
* Carry the Kettle Núm. 79
* Coté First Nation Núm. 64
* Cumberland House First Nation Núm. 20

## D

* Day Star First Nation Núm. 87

## E

* Eagles Lake First Nation Núm. 165

## F

* Fishing Lake Fist Nation Núm. 89
* Flying Dust First Nation Núm. 105
* Fond du Lac Dene Nation Núm. 227

## G

* George Gordon First Nation
* Gerald
* Gordon 86
* Green Lake

## H

* Hatchet Lake Dene Nation

## I

* Île-à-la-Crosse

## J

* Primera Nació James Smith
* Jans Bay
* John Smith First Nation
* Joseph Bighead First Nation Núm. 124

## K

* Kahkewistahaw First Nation Núm. 72
* Kawacatoose First Nation
* Keeseekoose First Nation Núm. 66
* The Key First Nation Núm. 65
* Kinistin First Nation Núm. 91

## L

* La Loche
* Primera Nació Lac La Ronge
* Little Black Bear First Nation Núm. 84
* Little Pine First Nation Núm. 116
* Little Red River 106D
* Lucky Man Cree Nation

## M

* Primera Nació Makwa Sahgaiehcan
* Mistawasis First Nation Núm. 103
* Moosomin First Nation 112B
* Montreal Lake First Nation
* Mosquito-Grizzly Bear's Head-Lean Man
* Muscowpetung First Nation Núm. 80
* Muskeg Lake Cree Nation First Nation Núm. 102
* Primera Nació Muskoday - Abans John Smith.
* Primera Nació Muskowekwan

## N

* Nekaneet Cree Nation

## O

* Ocean Man First Nation Núm. 69
* Ochapowace Cree Nation Núm. 71
* Okanese First Nation Núm. 82
* Primera Nació One Arrow
* Nació Cree Onion Lake

## P

* Pasqua First Nation Núm. 79
* Patuanak
* Peepeekisis First Nation Núm. 81
* Pelican Lake 191A
* Piapot Cree Nation Núm. 75
* Nació Cree Peter Ballantyne
* Pheasant Rump First Nation Núm. 68
* Pinehouse
* Nació Cree Poundmaker

## R

* Red Earth First Nation Núm. 29
* Red Pheasant First Nation Núm. 108

## S

* Sakimay First Nation Núm. 74
* Saulteaux First Nation Núm. 159
* Seekaskootch First Nation Núm. 119
* Shoal Lake Cree Nation
* Standing Buffalo First Nation Núm. 78
* Star Blanket Cree Nation Núm. 83
* Sturgeon Lake First Nation Núm. 101
* Sweetgrass First Nation Núm. 113

## T

* Primera Nació Thunderchild
* Treaty Four Reserve Grounds Indian Reserve Núm. 77
* Turnor Lake

## V

* Vawn

## W

* Wapachewunak 192d
* Waterhen First Nation Núm. 130
* Weldon
* Weyakwin
* White Bear First Nation Núm. 70
* Whitecap Dakota First Nation Núm. 94
* Witchekan Lake First Nation Núm. 117
* Wood Mountain Sioux First Nation Núm. 160

## Y

* Yellow Quill First Nation Núm. 90
# Làmina

«Làmina» té aquests significats:
* Làmina (construcció) objecte amb una superfície molt superior al seu gruix (ample i poc gruixut)
* Làmina (micologia), estructures presents sota el capell d'alguns bolets
* Làmina nuclear, estructura present en algunes cèl·lules
* Làmina lítica, producte de l'asclat allargat de l'edat de pedra
* Làmina basal, capa de matriu extracel·lular que separa teixits, normalment el teixit conjuntiu amb altres teixits
* Làmina nuclear, conjunt de dues xarxes de filaments intermedis que proporcionen suport mecànic al nucli cel·lular
* Lamina, éssers o esperits del bosc segons la mitologia basca
# Luis Muñoz Rivera

Luis Muñoz Rivera (Barranquitas, 17 de juliol de 1859 - Luquillo, 15 de novembre de 1916) fou un poeta, periodista i polític porto-riqueny, un dels líders en la lluita per l'autodeterminació política de Puerto Rico.
El 1887, Muñoz Rivera va participar en el nou Partit Autonomista. El 1889, va realitzar amb èxit una campanya per la posició de delegat en el districte de Caguas. Així, Muñoz Rivera va esdevenir un membre d'un grup organitzat pel partit per parlar de propostes d'autonomia amb Práxedes Mateo Sagasta, qui concediria Puerto Rico un govern autònom després de la seva elecció. El 1890 va fundar el diari «La Democracia» Va servir com a Secretari d'Estat i Cap del Gabinet d'aquest govern fins l'entrada de les tropes nord-americanes el 1898.
El 13 d'agost de 1898, el Tractat de Paris va transferir la possessió de Puerto Rico d'Espanya als Estats Units i un govern militar va ser establert. El 1899, Muñoz Rivera va dimitir la seva posició dins del gabinet i va quedar inactiu en política per algun temps. El 1909, va ser elegit com a Comissionat Resident de Puerto Rico i va participar en la creació de la llei Jones-Shafroth, proposant esmenes abans de la seva aprovació final. Poc després, Muñoz Rivera va contreure una infecció i va tornar a Puerto Rico, on va morir el 15 de novembre de 1916. El seu fill, Luis Muñoz Marín va ser el primer Governador democràticament elegit de Puerto Rico.

## Referències

* ↑ «Luis Muñoz Rivera». Encyclopædia Britannica [Consulta: 15 juliol 2017].
* 1 2 «Luis Muñoz Rivera 1859--1916». The World of 1898ː The Spanish-American War. Library of Congress. [Consulta: 15 juliol 2017].

## Bibliografia

* Reynolds, Mack. Puerto Rican Patriot: The Life of Luis Muñoz Rivera. Estats Units: The Macmillan Company, 1969.
* Carmen T. Bernier-Grand. Poet and Politician of Puerto Rico: Don Luis Muñoz Marín. Nova York: Orchand Books, 1995. ISBN 0-531-08737-9.
* Martínez Archilla, Pablo. Desengáñate Quintín: [un juego de toma y Daca]. Puerto Rico: Publicaciones Excelente, 2012. ISBN 9780985307004.
# Làfanes

Làfanes (en grec antic: Λαφάνης; en llatí: Laphanes) fou un escultor grec natural de Fliünt, un dels més antics escultors coneguts.
Va esculpir una estàtua d'Hèracles en fusta a Sició que és esmentada per Pausànies. Se suposa que l'estàtua colossal de fusta d'Apol·lo a Egira, a l'Acaia, era també obra seva, ja que els estils d'aquesta estàtua i la d'Hèracles són molt similars.

## Referències

* Laphaes a Smith, William (editor). A Dictionary of Greek and Roman Biography and Mythology (en anglès), 1870.
# Làmbic

Làmbic (en neerlandès lambiek o també lambik) és un tipus molt característic de cervesa fabricada només a la regió flamenca del Pajottenland al voltant de la vila de Lembeek. Així mateix, la cervesa làmbic és la base per a l'elaboració posterior d'altres estils de cervesa com ara la gueuze, la faro, o la kriek… també anomenades doncs làmbic gueuze, làmbic faro, làmbic kriek…
A diferència d'altres cerveses més convencionals (d'alta o baixa fermentació) que són fermentades a partir de soques curosament conreades de llevats de cervesa, la cervesa làmbica es produeix per fermentació espontània exposant-se a llevats salvatges i altres bacteris flotants en l'ambient que es creu són natius de la vall del riu Zenne. És aquest procés inusual que dona a la cervesa el seu sabor distintiu: sec, àcid, que recorda fortament al vi i sobretot a la sidra i amb un regust lleugerament agre. Una altra particularitat de les cerveses làmbiques són els llúpols especials que s'hi utilitzen, totalment assecats i envellits durant tres anys.
La cervesa làmbica pura o sense barrejar és un cervesa tèrbola, força àcida i amb menys gas i menys graduació que la resta de cerveses làmbiques (perquè només ha fermentat una vegada). Té fama de ser força refrescant i se sol servir directament de la bóta després d'haver macerat en general uns tres anys.
# Lluc

* Per a altres significats, vegeu «Lluc (desambiguació)».
Lluc (del llatí Lucus, bosc sagrat) és un nucli de població del municipi d'Escorca, a Mallorca, aglutinat entorn del monestir de Lluc.
Dins el monestir de Lluc, es troba la imatge de la patrona de Mallorca, la Mare de Déu de Lluc.
És considerat un dels llocs de pelegrinatge de l'illa de Mallorca i per la gran majoria dels habitants de l'illa, el principal punt de referència de pelegrinatge. És un lloc d'inici de moltes rutes excursionistes. A més, és l'arribada d'una popular marxa anomenada Des Güell a Lluc a peu.
A part del monestir, el recinte disposa d'una àrea d'acampada, un gran pàrquing, alguns establiments, instal·lacions esportives i unes cel·les per allotjar els visitants.
El monestir acull una escola, on hi ha alumnes amb edats compreses entre els vuit i els catorze anys. Aquests formen un cor de música que s'anomena els Blauets.

## Enllaços externs

* Web del santuari
* Guia de Mallorca: Santuari de Lluc Arxivat 2008-10-15 a Wayback Machine.
Viccionari
# Lloyd Williams

Lloyd Williams (Labette, 3 d'octubre de 1888 - Pennsilvània, 31 de gener de 1976) va ser un matemàtic estatunidenc que va treballar al Canadà.
Lloyd Williams va néixer en una família de quàquers que li van posar el nom compost de William Lloyd Garrison, nom del líder abolicionista i reformador social que havia mort uns anys abans. El seu pare va morir quan tenia cinc anys i la seva mare poc després; va ser educat pels pares de la primera dona del seu pare, els Tomlinson, en una granja a Indiana.
Després de passar per diverses escoles de secundària, va obtenir una beca per estudiar a la universitat d'Oxford (1910-1913) on es va decidir per les matemàtiques. En retornar, va estar fent recerca a la universitat de Chicago els estius, mentre la resta de l'any treballava com mestre. El 1920 va obtenir el doctorat amb una tesi dirigida per Leonard Dickson.
El mateix any va ser nomenat professor de la universitat Cornell que va deixar el 1924 per traslladar-se a la universitat McGill a Mont-real, en la qual va romandre fins a la seva jubilació el 1954. Al Canadà, Williams va ser molt actiu en les campanyes econòmiques per possibilitar la fundació de la Societat Matemàtica del Canadà, de la qual va ser tresorer durant molts anys. Membre actiu dels quàquers, sempre va participar en causes altruistes.
A part d'haver estat el organitzador del grau en matemàtiques de la universitat McGill, Williams és recordat per haver estat el director de tesi d'Elbert Frank Cox, el primer negre en obtenir aquest grau a Amèrica.

## Referències

* ↑ Barany, 2016, p. 342-343.
* ↑ Williams Ayoub, 1995, p. 280 i ss.
* ↑ Donaldson i Fleming, 2000, p. 105 i ss.
* ↑ Washington, 2008, p. 588.

## Bibliografia

* Barany, Michael J. «Remunerative Combinatorics: Mathematicians and Their Sponsors in the Mid-Twentieth Century». A: Brendan Larvor (ed.). Mathematical Cultures (en anglès). Springer, 2016, p. 329-346. ISBN 978-3-319-28580-1.
* Donaldson, James A.; Fleming, Richard J. «Elbert F. Cox: An Early Pioneer» (en anglès). The American Mathematical Monthly, Vol. 107, Num. 2, 2000, pàg. 105-128. DOI: 10.1080/00029890.2000.12005169. ISSN: 0002-9890.
* Washington, Thalita M. «Evansville Honors the First Black Ph.D. in Mathematics and His Family» (en anglès). Notices of the American Mathematical Society, Vol. 55, Num. 5, 2008, pàg. 588-589. ISSN: 0002-9920.
* Williams Ayoub, Chistine. «My Recollections of the Early Days of the Congress and of my Father, Lloyd Williams». A: Peter A. Fillmore (ed.). Canadian Mathematical Society, 1945-1995: Mathematics in Canada (en anglès). Canadian Mathematical Society, 1995, p. 277 i ss. ISBN 9780919558069.

## Enllaços externs

* O'Connor, John J.; Robertson, Edmund F. «Lloyd Williams» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Jeffery-Williams Prize». Canadian Mathematical Society, 2020. [Consulta: 12 agost 2020]. (anglès)
* «Department of Mathematics - Selected Faculty: 1868-1978». Universitat Cornell, 2020. [Consulta: 12 agost 2020]. (anglès)
# Luciano Floridi

Luciano Floridi, nascut el 16 de novembre 1964 a Roma (Itàlia), és un filòsof i un lògic.

## Bibliografia

* Augmented Intelligence — A Guide to IT for Philosophers. Roma: Armando, 1996.
* Scepticism and the Foundation of Epistemology - A Study in the Metalogical Fallacies. Leiden: Brill, 1996.
* Internet - An Epistemological Essay. Milano: Il Saggiatore, 1997.
* Philosophy and Computing: An Introduction. London/New York: Routledge, 1999.
* Sextus Empiricus, The Recovery and Transmission of Pyrrhonism. Oxford: Oxford University Press, 2002.
* The Blackwell Guide to the Philosophy of Computing and Information. Oxford: Blackwell, 2003.

## Enllaços externs

* Home page and articles online
# Luis Antúnez Monzón

Luis Antúnez Monzón (Las Palmas de Gran Canaria, 1845 - Barcelona, 29 de desembre de 1915) fou un polític canari, governador civil de Barcelona a finals del segle xix.
D'origen modest i de gran personalitat, va arribar a ser governador civil d'Ourense (1881), Còrdova, Lleida i Barcelona. Aquest càrrec el va ocupar de 1886 a 1890, coincidint com a alcalde de Barcelona Rius i Taulet, a qui va donar suport en l'embelliment de la ciutat. Una de les seves millors actuacions va ser la connexió de la xarxa de clavegueram de Gràcia amb la de Barcelona, cosa que deixà Gràcia pràcticament lliure d'inundacions.
També fou accidentalment governador civil de Madrid. Va ser promotor d'empreses importants a Las Palmas de Gran Canaria, entre elles les que van establir el primer tramvia de vapor entre Las Palmas i el Port, que després més tard, el Banc de Castella va transformar en elèctric. També va fer construir les Escoles del seu nom al barri de les Alcaravaneras i va fer una notable contribució a l'Asil de San José. Va deixar una quantitat considerable per construir l'Església de Nuestra Señora del Pino, al barri de Santa Catalina, on reposen les seves restes i les de la seva família.

## Referències

* ↑ Gobernadores de Ourense
* 1 2 Luis Antunez Arxivat 2016-05-16 a Wayback Machine. a Graciapèdia
* ↑ El político Luis Antúnez se pasea por Melenara, a teldeactualidad 18/9/2014